Diari Oficial de la Generalitat Valenciana


Sumari del DOGV 8960, del 25-11-2020 (2020/9960)

ORDRE 7/2020, de 19 de novembre, de la Vicepresidència Segona i Conselleria d'Habitatge i Arquitectura Bioclimàtica, per la qual es prorroga el règim excepcional establit en la disposició transitòria primera del Decret 191/2013, de 20 de desembre, del Consell, relatiu als preus, rendes i superfícies màxims dels habitatges protegits de nova construcció.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8960

Data del DOGV
:   25-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9960


Data del document
:   19-11-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Ordre

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * legislació
    * habitatge
    * política de preus

ORDRE 7/2020, de 19 de novembre, de la Vicepresidència Segona i Conselleria d'Habitatge i Arquitectura Bioclimàtica, per la qual es prorroga el règim excepcional establit en la disposició transitòria primera del Decret 191/2013, de 20 de desembre, del Consell, relatiu als preus, rendes i superfícies màxims dels habitatges protegits de nova construcció. [2020/9960]  
El Decret 191/2013, de 20 de desembre, del Consell, va modificar diversos preceptes del Decret 90/2009, de 26 de juny, del Consell, pel qual s'aprova el Reglament d'habitatges de protecció pública, a fi de dotar d'un marc estable l'habitatge protegit a la Comunitat i completar la regulació que tradicionalment s'incloïa en els Plans d'Habitatge.  
  
Així mateix, es va establir un règim excepcional aplicable a la qualificació de les promocions sol·licitades durant el primer any de vigència del Decret 191/2013, a fi de facilitar la transició de les promocions ja iniciades al nou règim establit en el decret.  
De conformitat amb el que s'estableix en la disposició transitòria primera del Decret 191/2013, el termini d'un any podria prorrogar-se per ordre de la conselleria competent en matèria d'habitatge, quan hi haja circumstàncies excepcionals que així ho aconsellen.  
A l'empara del que es disposa en la Disposició transitòria primera a la qual es refereix el paràgraf anterior, l'Ordre 21/2014, de 23 de setembre, de la Conselleria d'Infraestructures, Territori i Medi Ambient, va prorrogar un any del règim excepcional establit en la Disposició transitòria primera del Decret 191/2013, de 20 de desembre, del Consell.  
  
L'Ordre 4/2016, de 22 de març, de la Conselleria d'Habitatge, Obres Públiques i Vertebració del Territori, va prorrogar, així mateix, per un any el règim excepcional, que finalitza el 24 de desembre de 2016.  
  
L'Ordre 2/2017, de 24 de gener, de la Conselleria d'Habitatge, Obres Públiques i Vertebració del Territori, va prorrogar per un any més el règim excepcional de la disposició transitòria primera, fins al 24 de desembre de 2017.  
L'Ordre 10/2017, de 27 d'octubre, de la Conselleria d'Habitatge, Obres Públiques i Vertebració del Territori, novament va prorrogar el règim excepcional, aquesta vegada per dos anys, fins al dia 24 de desembre de 2019.  
L'Ordre 1/2020, de 28 de gener, de la Vicepresidència Segona i Conselleria d'Habitatge i Arquitectura Bioclimàtica, de nou va prorrogar el règim excepcional establit en la disposició transitòria primera del Decret 191/2013, fins al 24 de desembre de 2020.  
En la conjuntura actual, i a causa de l'impacte de la crisi sanitària, econòmica i social de la Covid-19, continua sense haver-se completat la transició de les promocions d'habitatges protegits cap al nou règim establit, per la qual cosa s'estima convenient prorrogar el règim excepcional articulat en l'esmentada disposició transitòria primera del Decret 191/2013, i fer-ho per un any més, en nom de la seguretat jurídica.  
  
Per això, complits els tràmits procedimentals oportuns, evacuats els informes preceptius, vistos la Llei 39/2015, d'1 d'octubre, del procediment administratiu comú de les administracions públiques, i altra normativa d'obligatòria i pertinent aplicació, i en virtut de les facultats conferides per l'article 28.e de la Llei 5/1983, de 30 de desembre, del Consell,  
  
  
ORDENE  
  
Únic. Pròrroga del règim excepcional establit en la disposició transitòria primera del Decret 191/2013, de 20 de desembre, del Consell, pel qual es modifiquen determinats preceptes del Decret 90/2009, de 26 de juny, del Consell, pel qual es va aprovar el Reglament d'habitatges de protecció pública  
Es prorroga durant el termini d'un any el règim excepcional aplicable a les qualificacions de promocions sol·licitades a partir de l'entrada en vigor del Decret 191/2013, de 20 de desembre, del Consell, establit en la seua disposició transitòria primera, prorrogat per primera vegada mitjançant l'Ordre 21/2014, de 23 de setembre, de la Conselleria d'Infraestructures, Territori i Medi Ambient, i posteriorment mitjançant les ordres 4/2016, de 22 de març; 2/2017, de 24 de gener, de la Conselleria d'Habitatge, Obres Públiques i Vertebració del Territori; l'Ordre 10/2017, de 27 d'octubre, de la Conselleria d'Habitatge, Obres Públiques i Vertebració del Territori, novament va prorrogar el règim excepcional, aquesta vegada per dos anys, fins al dia 24 de desembre de 2019, i 1/2020, de 28 de gener, de la Vicepresidència Segona i Conselleria d'Habitatge i Arquitectura Bioclimàtica, novament per un any.  
  
Aquesta pròrroga serà efectiva a partir de la finalització del termini atorgat per l'Ordre 1/2020, de 28 de gener, de la Vicepresidència Segona i Conselleria d'Habitatge i Arquitectura Bioclimàtica, per la qual es prorroga el règim excepcional establit en la disposició transitòria primera del Decret 191/2013, això és, fins al 24 de desembre de 2021.  
  
  
  
DISPOSICIÓ ADDICIONAL  
  
Única. Regla de no despesa  
La implementació de la present ordre no podrà tindre gens d'incidència en la dotació cap capítol de despesa assignats a les conselleries i, en tot cas, haurà de ser ateses amb els mitjans personals i materials de la conselleria competent en matèria d'habitatge.  
  
  
  
DISPOSICIONS FINALS  
  
Primera. Habilitació normativa  
S'habilita la directora general competent en matèria d'habitatge a dictar totes les resolucions, instruccions i interpretacions oportunes per al millor desenvolupament i aplicació d'aquesta ordre.  
  
Segona. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 19 d de novembre de 2020.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.